Document ID: 31993R2718

ΚΑΝΟΝΙΣΜΟΣ (ΕΟΚ) αριθ. 2718/93 ΤΟΥ ΣΥΜΒΟΥΛΙΟΥ της 28ης Σεπτεμβρίου 1993 σχετικά με τη σύναψη του πρωτοκόλλου για τον καθορισμό, για την περίοδο από τις 18 Ιανουαρίου 1993 μέχρι της 17 Ιανουαρίου 1996, των αλιευτικών δυνατοτήτων και της χρηματικής συνεισφοράς που προβλέπονται από τη συμφωνία μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι, δυνάμει της συμφωνίας μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών, που υπογράφηκε στις Βρυξέλλες στις 28 Οκτωβρίου 1987, τα συμβαλλόμενα μέρη διεξήγαγαν διαπραγματεύσεις με σκοπό τον καθορισμό των τροποποιήσεων που θα πρέπει να γίνουν στη συμφωνία κατά το τέλος της περιόδου εφαρμογής του συνημμένου στη συμφωνία αυτή πρωτοκόλλου-
ότι, μετά το πέρας των εν λόγω διαπραγματεύσεων, μονογραφήθηκε στις 14 Ιανουαρίου 1993 ένα νέο πρωτόκολλο που καθορίζει, για την περίοδο από τις 18 Ιανουαρίου 1993 μέχρι τις 17 Ιανουαρίου 1996, τις αλιευτικές δυνατότητες και τη χρηματική συνεισφορά που προβλέπονται στην ανωτέρω συμφωνία-
ότι είναι προς το συμφέρον της Κοινότητας να εγκριθεί το εν λόγω πρωτόκολλο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εγκρίνεται εξ ονόματος της Κοινότητας το πρωτόκολλο που καθορίζει, για την περίοδο από τις 18 Ιανουαρίου 1993 μέχρι τις 17 Ιανουαρίου 1996, τις αλιευτικές δυνατότητες και τη χρηματική συνεισφορά που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας των Σεϋχελλών σχετικά με την αλιεία στα ανοικτά των Σεϋχελλών.
Το κείμενο του πρωτοκόλλου επισυνάπτεται στον παρόντα κανονισμό.
Άρθρο 2
Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Σεπτεμβρίου 1993.

Labels: 18
5
6